text: Kun få illegale slipper gennem Billund
  16 oktober 2013 kl. 12.19
  Politiet i Billund Lufthavn er gode til at holde illegale flygtninge og indvandrere ude af Danmark, viser en undersøgelse, som DR Syd har lavet.
  Lufthavnspolitiet strammede kontrollen for to år siden. Nu står politiet klar ved de fleste flyankomster for at tjekke, at passagererne har pas og papirer i orden. 
  Samtidig laver betjentene et kriminalitetstjek, hvis de har mistanke om, at der er illegale passagerer med flyet.
  Det sker bare et par gange om måneden, at en illegal indvandrer forsøger at komme ind i Danmark gennem Billund Lufthavn.
  